Document ID: 32003R2304

Kommissionens forordning (EF) nr. 2304/2003
af 29. december 2003
om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 9, og
ud fra følgende betragtninger:
(1) I artikel 4, stk. 1, i Kommissionens forordning (EF) nr. 2808/98(2) fastsættes, at den udløsende begivenhed for den vekselkurs, der skal anvendes til omregning til national valuta af hektarstøtte, er begyndelsen af det produktionsår, for hvilken støtten ydes.
(2) Ifølge Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001(3) kan der bl.a. ydes støtte til energiafgrøder fra den 1. januar 2004.
(3) Støtten til energiafgrøder ydes for kalenderåret og ikke for produktionsåret. Der må derfor for denne støtte fastsættes en udløsende begivenhed for vekselkursen.
(4) Forordning (EF) nr. 2808/98 bør ændres tilsvarende.
(5) De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -
UDSTEDT FØLGENDE FORORDNING:
Artikel 1
I artikel 4, stk. 1, i forordning (EF) nr. 2808/98 tilføjes følgende andet afsnit:"For den i afsnit IV, kapitel 5, i Rådets forordning (EF) nr. 1782/2003(4) omhandlede støtte er den udløsende begivenhed for vekselkursen den 1. januar i det år, for hvilket støtten ydes."
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. december 2003.

Labels: 2
6